ดูแลบาดแผล จัดการกับบาดแผลที่รุนแรง
บาดแผลของคุณนั้นเป็นทางเข้าของแบคทีเรียที่จะเข้าไปในกระแสเลือดของคุณ ครีมหรือขี้ผึ้งฆ่าเชื้อโรคและต้านการติดเชื้อนั้นผลิตขึ้นมาเพื่อใช้กับแผลตื้นๆ หรือรอยเกาตื้นๆ แต่อาจจะไม่เหมาะสมที่ใช้กับแผลที่รุนแรงกว่าที่อยู่ภายในจมูก ถามแพทย์ว่าผลิตภัณฑ์นั้นปลอดภัยที่จะใช้รักษาบาดแผลภายในจมูกหรือไม่ ผลิตภัณฑ์เช่นนี้สามารถหาซื้อได้ที่ร้านขายยาทั่วไป ถ้าแพทย์ยืนยันว่าใช้ได้ ให้ใช้ครีมหรือขี้ผึ้งต้านการติดเชื้อในปริมาณน้อยๆ ทาที่ปลายคอตตอนบัดหรือที่ผ้าก๊อซชิ้นเล็กๆ ค่อยๆ ทายาที่ผิวรอบๆ บาดแผลด้วยความระมัดระวัง ถ้าคุณจะต้องใช้นิ้วมือในการทายาจริงๆ ขอให้แน่ใจว่าได้ล้างมืออย่างสะอาดแล้ว เมื่อคุณได้ทายาที่แผลแล้ว ให้ปล่อยผิวที่มีแผลไว้ อย่าใช้มือไปยุ่งกับบริเวณนั้นและอย่าดึงที่สะเก็ดแผล การดึงที่บริเวณนั้นจะทำให้แผลไม่หายและเพิ่มความเสี่ยงที่จะติดเชื้อ  ค่อยๆ ทำความสะอาดบริเวณนั้นและใช้ครีมที่ให้ความชุ่มชื้นที่ปลอดภัยสำหรับใช้ที่ผิวทาภายในจมูก นี่จะช่วยป้องกันไม่ให้มีสะเก็ดแผลที่ใหญ่และไม่สบายจมูก ลองใช้ขี้ผึ้งต้านการติดเชื้อหรือปิโตรเลียมเจลลี่ในปริมาณน้อยๆ เพื่อทำให้บริเวณนั้นชุ่มชื้น นี่จะช่วยให้บาดแผลมีขนาดเล็กลงและสะเก็ดแผลจะอ่อนนุ่มขึ้น มันจะช่วยให้ผิวบริเวณนั้นสมานเอง ขึ้นอยู่กับตำแหน่งของบาดแผล ความยาว และความลึก คุณอาจจะต้องทายาซ้ำ ทุกวันหรือทุก 2-3 วัน ทำด้วยความระมัดระวังเพื่อไม่ให้ติดเชื้อแบคทีเรีย การมีเลือดออกอย่างต่อเนื่องอาจจะบ่งบอกได้ว่ามีกระดูกหัก บาดแผลลึกภายในจมูก หรืออาการที่รุนแรงอื่นๆ ถ้ามีเลือดออกต่อเนื่องเป็นเวลามากกว่า 15-20 นาที มันเป็นสัญญาณเตือนว่ามีบางอย่างที่รุนแรงเกิดขึ้น บาดแผลบางอย่างที่เกิดขึ้นที่ภายในรูจมูกจะต้องไปรับการรักษาทางการแพทย์ จมูกเป็นบริเวณที่บอบบางและมีเส้นเลือดอยู่มาก มันมีของเหลว (อย่าง น้ำมูก) และของเสียที่ระบายจากโพรงไซนัส ทั้งหมดนี้ล้วนมีแบคทีเรีย แผลบางอย่างที่อยู่ภายในจมูกจะต้องให้แพทย์เป็นผู้รักษาหรือแม้แต่เป็นผู้เชี่ยวชาญ เช่น แพทย์หู คอ จมูก ในบางกรณี บาดแผลอาจจะดูเหมือนสมานดีแล้ว แต่จะกลับมาเป็นอีกภายใน 2-3 เดือนหรืออาทิตย์ นี่เป็นสัญญาณของการติดเชื้อ คุณอาจจะต้องถามแพทย์เกี่ยวกับยาฆ่าเชื้อและการรักษาทางการแพทย์ที่จะป้องกันไม่ให้แผลกลับมาเป็นอีก ถ้าบาดแผลของคุณเกิดจากสัตว์ หรือจากบางสิ่งที่สกปรกหรือขอบของบาดแผลที่ไม่เรียบ คุณจะต้องแน่ใจว่าได้ทำความสะอาดบริเวณนั้นและรักษาอย่างเหมาะสม ยิ่งคุณระบุอาการติดเชื้อได้เร็วเท่าไหร่ ก็จะยิ่งรักษาและควบคุมบาดแผลได้ง่ายขึ้น ไปพบแพทย์ด่วนที่สุดถ้าบาดแผลภายในจมูกเกิดจากบางอย่างที่มีความเป็นไปได้ว่าจะทำให้แผลติดเชื้ออย่างรุนแรง ไม่ว่าจะเป็นสาเหตุใดก็ตามที่ทำให้มีบาดแผล เมื่อมีอาการติดเชื้อควรที่จะรีบไปหาแพทย์ อาการติดเชื้อนั้นมีดังนี้  บริเวณนั้นไม่ดีขึ้นภายใน 2-3 วันหรือเริ่มที่จะแย่ลง บริเวณนั้นบวมขึ้นและรู้สึกอุ่นๆ เมื่อสัมผัส บาดแผลทำให้มีน้ำหนองหนาๆ และคุณสังเกตว่ามันมีกลิ่นออกมาจากบาดแผลหรือของเสียที่ระบายออกมา คุณเริ่มที่จะมีไข้ ในกรณีส่วนใหญ่ แพทย์จะเขียนใบจ่ายยาทั้งยาฆ่าเชื้อแบบทานและแบบใช้เฉพาะที่ ทั้งนี้ ขึ้นอยู่กับการรักษา แผลจะสมานภายใน 1-2 อาทิตย์เมื่อคุณเริ่มใช้ยาฆ่าเชื้อโรค
ล้างมืออยู่เสมอ. ถามแพทย์เกี่ยวการใช้ผลิตภัณฑ์ต่างๆ ในจมูก. หลีกเลี่ยงการสัมผัสบาดแผลด้วยนิ้วมือ. อย่าแกะหรือดึงผิวหนังบริเวณนั้น. ทายาซ้ำถ้าจำเป็น. ไปรับการรักษาถ้าเลือดไม่หยุดไหลง่ายๆ. ไปพบแพทย์ถ้าแผลไม่เริ่มสมานภายใน 2-3 วัน. ไปหาแพทย์ถ้าบาดแผลนั้นเกี่ยวข้องกับสัตว์ด้วย. ดูสัญญาณของการติดเชื้อ. ถามแพทย์เกี่ยวกับการรักษาการติดเชื้อ.
https://www.wikihow.com/Heal-a-Cut-in-Your-Nose https://www.wikihow.com/Heal-a-Cut-in-Your-Nose
Treating the Cut Handling a Severe Case